CELEX: 52005PC0066
Language: sk
Date: 2005-03-01
Title: Návrh nariadenia Rady ktorým sa mení a dopĺňa nariadenie (EHS) č. 2454/93 zavádzajúce ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva

Dôležité právne oznámenie

|

52005PC0066

Návrh nariadenia Rady ktorým sa mení a dopĺňa nariadenie (EHS) č. 2454/93 zavádzajúce ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva  /* KOM/2005/0066 v konečnom znení */  

	Brusel, 01.03.2005KOM(2005)66 v konečnom zneníNávrhNARIADENIA RADYktorým sa mení a dopĺňa nariadenie (EHS) č. 2454/93 zavádzajúce ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva(predložená Komisiou)ODÔVODNENIEV súlade s rozhodnutím 210/97/ES Európskeho parlamentu a Rady z 19. decembra 1996 o prijatí akčného plánu v oblasti ciel Spoločenstva (Clá 2000)[1] bol tranzitný systém Spoločenstva automatizovaný. Tento systém je v členských štátoch úplne funkčný od 1. júla 2003 a osvedčil sa ako spoľahlivý a vyhovujúci pre colné správy, ako aj pre hospodárskych prevádzkovateľov.Za týchto podmienok už nie je z hospodárskeho hľadiska opodstatnené, aby sa formality vykonávali prostredníctvom tranzitného vyhlásenia vyhotoveného v papierovej podobe, okrem výnimočných prípadov, keď napríklad nie sú k dispozícii automatizované systémy (colných orgánov alebo hospodárskych prevádzkovateľov) alebo keď vyhlásenia podávajú cestujúci.Keďže niektoré členské štáty musia dokončiť vývoj a implementáciu potrebných nástrojov a prepojení, aby tak umožnili všetkým hospodárskym prevádzkovateľom prepojenie na automatizovaný tranzitný systém, malo by sa počítať s prechodným obdobím, počas ktorého je možné používať tranzitné vyhlásenia vyhotovené v papierovej podobe.Nariadenie Komisie (EHS) č. 2454/93[2], ktorým sa zavádzajú ustanovenia pre vykonávanie Colného kódexu Spoločenstva, by sa preto malo zodpovedajúcim spôsobom zmeniť a doplniť, [a to je cieľom priloženého návrhu nariadenia Komisie].Keďže Výbor pre colný kódex nedoručil stanovisko týkajúce sa návrhu nariadenia predloženého Komisiou, preto je úlohou Rady prijať potrebné opatrenia v súlade s rozhodnutím Rady 1999/468/ES z 28. júna 1999. To je cieľom návrhu nariadenia Rady.NávrhNARIADENIA RADYktorým sa mení a dopĺňa nariadenie (EHS) č. 2454/93 zavádzajúce ustanovenia pre vykonávanie nariadenia Rady (EHS) č. 2913/92 ustanovujúceho Colný kódex SpoločenstvaRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva[3] a najmä na jeho článok 247,so zreteľom na návrh Komisie,keďže:(1) Podľa rozhodnutia Európskeho parlamentu a Rady č. 210/97/ES z 19. decembra 1996 o prijatí akčného plánu v oblasti ciel Spoločenstva (Clá 2000)[4] bol tranzitný systém Spoločenstva automatizovaný. Tento systém je v členských štátoch úplne funkčný od 1. júla 2003 a osvedčil sa ako spoľahlivý a vyhovujúci pre colné správy, ako aj pre hospodárskych prevádzkovateľov.(2) Za týchto podmienok už nie je z hospodárskeho hľadiska opodstatnené, aby sa formality vykonávali prostredníctvom tranzitného vyhlásenia vyhotoveného v papierovej podobe, keďže v takomto prípade musia colné orgány manuálne zadávať príslušné údaje do automatizovaného systému. Preto je žiaduce, aby sa vo všeobecnosti všetky tranzitné vyhlásenia podávali prostredníctvom systému na elektronické spracovávanie údajov.(3) Používanie tranzitných vyhlásení vyhotovených v papierovej podobe by sa malo povoliť iba v takých výnimočných prípadoch, keď colný automatizovaný tranzitný systém alebo softvérová aplikácia prevádzkovateľov nefunguje, aby sa tak hospodárskym prevádzkovateľom umožnilo vykonávanie tranzitných operácií.(4) S cieľom umožniť cestujúcim vykonanie tranzitných operácií by mali colné orgány povoliť používanie tranzitných vyhlásení vyhotovených v papierovej podobe v takom prípade, keď cestujúci nemajú priamy prístup na automatizovaný tranzitný systém.(5) Niektoré členské štáty potrebujú vyvinúť a implementovať potrebné nástroje a vytvoriť prepojenia, aby tak umožnili všetkým hospodárskym prevádzkovateľom prepojenie na automatizovaný tranzitný systém; preto by sa malo počítať s prechodným obdobím, počas ktorého sa môžu používať tranzitné vyhlásenia vyhotovené v papierovej podobe.(6) Okrem prípadov, keď colný automatizovaný tranzitný systém alebo softvérová aplikácia prevádzkovateľov nefunguje, by mali colné orgány, ktoré prijímajú tranzitné vyhlásenia vyhotovené v papierovej podobe, zabezpečiť, aby došlo k výmene tranzitných údajov medzi colnými orgánmi prostredníctvom informačnej technológie a počítačových sietí.(7) Nariadenie Komisie (EHS) č. 2454/93[5] by sa preto malo zodpovedajúcim spôsobom zmeniť a doplniť.(8) Výbor pre colný kódex nedoručil stanovisko k návrhu nariadenia predloženého Komisiou, preto je úlohou Rady prijať potrebné opatrenia,PRIJALA TOTO NARIADENIE:Článok 1Nariadenie (EHS) č. 2454/93 sa mení a dopĺňa takto:1. Článok 353 sa nahrádza takto:„1. Tranzitné vyhlásenia musia byť v súlade so štruktúrou a podrobnými údajmi stanovenými v prílohe 37a a musia byť podané úradu odoslania prostredníctvom systému na elektronické spracovávanie údajov.2. Odchylne od odseku 1 budú colné orgány prijímať tranzitné vyhlásenie vyhotovené v papierovej podobe na formulári, ktorý zodpovedá vzoru stanovenému v prílohe 31 v týchto prípadoch:a) keď nefunguje colný automatizovaný tranzitný systém,b) keď nefunguje softvérová aplikácia hlavného zodpovedného.3. Funkčná porucha, na ktoru sa odkazuje v odseku 2 pismeno (b), ma byť potvrdená colnými orgánmi.4. Ak tovar prepravujú cestujúci, ktorí nemajú priamy prístup k colnému automatizovanému systému a teda nemajú na úrade odoslania prostriedky na podanie tranzitného vyhlásenia prostredníctvom systému na elektronické spracovávanie údajov, colné orgány povolia cestujúcemu použiť tranzitné vyhlásenie vyhotovené v papierovej podobe na formulári, ktorý zodpovedá vzoru stanovenému v prílohe 31.V takomto prípade colné orgány zabezpečia, aby došlo k výmene tranzitných údajov medzi colnými orgánmi prostredníctvom informačnej technológie a počítačových sietí.“2. Článok 354 sa vypúšťa.Článok 2Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Uplatňuje sa od 1. júla 2005.Colné orgány však môžu naďalej prijímať tranzitné vyhlásenia vyhotovené v papierovej podobe najneskôr do 31. decembra 2005.V prípade, že sa colné orgány rozhodnú prijímať tranzitné vyhlásenia vyhotovené v papierovej podobe po 1. júli 2005, oznámia to Komisii písomne do 1. júla 2005. V takomto prípade colné orgány týchto členských štátov zabezpečia, aby došlo k výmene tranzitných údajov medzi colnými orgánmi prostredníctvom informačnej technológie a počítačových sietí.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V BruseliZa Radupredseda 

[1] Ú. v. ES L 33, 4.2.1997, s. 24. Rozhodnutie zmenené a doplnené rozhodnutím Európskeho parlamentu a Rady č. 105/2000/ES (Ú. v. ES L 13, 19.1.2000, s. 1).

[2] Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. EÚ L 343, 31.12.2003, s. 1).3 Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003.

[3] Ú. v. ES L 33, 4.2.1997, s. 24. Rozhodnutie zmenené a doplnené rozhodnutím Európskeho parlamentu a Rady č. 105/2000/ES (Ú. v. ES L 13, 19.1.2000, s. 1).

[4] Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. EÚ L 343, 31.12.2003, s. 1).